Pilihan raya kecil Kuala Besut 2013

Pilihan raya kecil Kuala Besut 2013 diadakan bagi mengisi kekosongan kerusi N1 Kuala Besut Dewan Undangan Negeri Terengganu pada 24 Julai 2013. Hari pencalonan ialah 12 Julai, manakala pengundian awal dijalankan pada 20 Julai 2013. Kerusi DUN Kuala Besut menjadi kosong selepas kematian ADUNnya A. Rahman bin Mokhtar pada 26 Jun 2013 akibat barah peparu. Dr. Mokhtar baru sahaja mempertahankan kerusi tersebut dalam pilihan raya umum Malaysia 2013 (PRU-13) bagi pihak Barisan Nasional (UMNO). Pilihan raya kecil ini ditandingi Tengku Zaihan Che Ku Abdul Rahman daripada BN-UMNO dan Azlan Yusof, atau lebih mesra dengan panggilan Che Long, yang mewakili PAS bagi pihak Pakatan Rakyat (PR). Kedua-duanya merupakan muka baharu.

Ini merupakan pilihan raya kecil yang pertama selepas PRU-13. Ia berkemungkinan menjadi satu pilihan raya kritikal, kerana BN hanya mendapat kelebihan dua kerusi untuk membentuk kerajaan negeri Terengganu 2013. Kemenangan PAS akan menyaksikan parlimen tergantung dengan kedua-dua parti campuran memiliki 16 kerusi, dan kemungkinan pilihan raya negeri baharu.

Sejarah pilihan raya

Dakwat kekal 
Selepas penggunaan dakwat kekal gagal sama sekali dalam pilihan raya umum Malaysia 2013, Suruhanjaya Pilihan Raya Malaysia (SPR) mengumumkan penggunaan dakwat baharu yang lebih baik kualitinya. Para pengundi juga dikehendaki mencelup jari ke dalam dakwat berbanding dicalit seperti sebelumnya.

Keputusan 
Barisan Nasional berjaya mengekalkan kerusi ini.

Rujukan

Pautan luar 
 Election result / Pilihan Rakyat Umum / 大选成绩 - Malaysian Election Data: Terengganu - Kuala Besut CARI

Pilihan raya 2013 di Malaysia
Pilihan raya kecil negeri di Malaysia
N
Pilihan raya kecil selepas pilihan raya umum Malaysia 2013